8.  การจัดการ

3.  

4.  

5.  

6.  

7.  

8.  1.  โครงสร้างการจัดการ

โครงสร้างคณะกรรมการของบริษัท ประกอบด้วยคณะกรรมการ 3 ชุด ดังนี้

1.  คณะกรรมการบริษัท

2.  คณะกรรมการตรวจสอบ

3.  คณะกรรมการบริหาร

โครงสร้างการจัดการ (Organization Chart) ณ วันที่ 31 ธันวาคม 2555

คณะกรรมการบริษัท ณ วันที่ 31 ธันวาคม 2555

+---------------------------------+------------------------------------+
| ชื่อ – สกุล                        | ตำแหน่ง                             |
+---------------------------------+------------------------------------+
| 1.  นายประวิทย์ ประสิทธิ์รัตนพร       | ประธานกรรมการ                      |
+---------------------------------+------------------------------------+
| 2.  นายธีระชัย ประสิทธิ์รัตนพร        | กรรมการ                            |
+---------------------------------+------------------------------------+
| 3.  นายธีรยุทธ์ ประสิทธิ์รัตนพร        | กรรมการ                            |
+---------------------------------+------------------------------------+
| 4.  นายธีระพงษ์ ประสิทธ์รัตนพร       | กรรมการ                            |
+---------------------------------+------------------------------------+
| 5.  ดร.ธีรศักดิ์ ประสิทธ์รัตนพร        | กรรมการ                            |
+---------------------------------+------------------------------------+
| 6.  พล.ต.ท. อัมรินทร์ เนียมสกุล      | กรรมการอิสระ /                      |
|                                 | ประธานคณะกรรมการตรวจสอบ            |
+---------------------------------+------------------------------------+
| 7.  นายทรงพล จันทร์ผ่องแสง         | กรรมการอิสระ / กรรมการตรวจสอบ       |
+---------------------------------+------------------------------------+
| 8.  นายธีรัชย์ มีเดชประเสริฐ         | กรรมการอิสระ / กรรมการตรวจสอบ       |
+---------------------------------+------------------------------------+

  หมายเหตุ กรรมการตรวจสอบที่มีความรู้และประสบการณ์ในการสอบทานงบการเงิน คือ
  นายทรงพล จันทร์ผ่องแสง

กรรมการผู้มีอำนาจลงนาม

นายประวิทย์ ประสิทธิ์รัตนพร ลงลายมือชื่อและประทับตราสำคัญของบริษัท หรือนายธีระชัย
ประสิทธิ์รัตนพร นายธีระพงษ์ ประสิทธิ์รัตนพร นายธีรยุทธ์ ประสิทธิ์รัตนพร และดร.ธีรศักดิ์
ประสิทธิ์รัตนพร สองในสี่คนนี้ลงลายมือชื่อร่วมกันและประทับตราสำคัญของบริษัท

ขอบเขตอำนาจหน้าที่ของคณะกรรมการบริษัท

ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
ตลอดจนมติที่ประชุมผู้ถือหุ้นด้วยความซื่อสัตย์สุจริต และระมัดระวังผลประโยชน์ของบริษัท

1)  มีความรับผิดชอบต่อผู้ถือหุ้นโดยสม่ำเสมอ ดำเนินงานโดยรักษาผลประโยชน์ของผู้ถือหุ้น
    มีการเปิดเผยข้อมูลต่อผู้ลงทุนอย่างถูกต้อง ครบถ้วน ได้มาตรฐาน

2)  กำหนดนโยบายและทิศทางการดำเนินงานของบริษัท

3)  พิจารณาอนุมัติผังอำนาจอนุมัติ

4)  กำกับ ควบคุม ดูแล
    ให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพ
    เพื่อเพิ่มมูลค่าทางเศรษฐกิจสูงสุดให้แก่กิจการ

5)  พิจารณาอนุมัติการลงทุนในการขยายธุรกิจ ตลอดจนการเข้าร่วมทุนกับผู้ประกอบการรายอื่น

6)  รับผิดชอบในการจัดทำรายงานทางการเงิน ให้ผู้สอบบัญชีตรวจสอบ
    และ/หรือสอบทานและเสนอต่อคณะกรรมการตรวจสอบ

7)  แต่งตั้งคณะกรรมการบริหาร และกำหนดขอบเขตอำนาจหน้าที่
    และความรับผิดชอบของคณะกรรมการบริหาร

ทั้งนี้กำหนดให้กรรมการหรือบุคคลอื่นใดซึ่งมีหรืออาจมีความขัดแย้งในส่วนได้เสีย
หรือความขัดแย้งทางผลประโยชน์อื่นใดกับบริษัท ไม่มีสิทธิออกเสียงลงคะแนนในเรื่องนั้น

นอกจากนั้นในกรณีต่อไปนี้จะต้องได้รับความเห็นชอบจากที่ประชุมคณะกรรมการและที่ประชุมผู้ถือหุ้นด้วยคะแนนเสียงไม่น้อยกว่า
3 ใน 4 ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

-   การขายหรือโอนกิจการของบริษัททั้งหมดหรือบางส่วนที่สำคัญ

-   การซื้อหรือรับโอนกิจการของบริษัทอื่น หรือบริษัทเอกชนมาเป็นของบริษัท

-   การทำ แก้ไข
    หรือเลิกสัญญาที่เกี่ยวข้องกับการให้เช่ากิจการของบริษัททั้งหมดหรือบางส่วนที่สำคัญ
    การมอบหมายให้บุคคลอื่นเข้าจัดการธุรกิจของบริษัท
    หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

-   การแก้ไขเพิ่มเติมหนังสือบริคณห์สนธิหรือข้อบังคับ

-   การเพิ่มทุน การลดทุน การออกหุ้นกู้ การควบหรือเลิกบริษัท

คณะกรรมการตรวจสอบ (Audit Committee) วันที่ 31 ธันวาคม 2555

  ----- ---------------------------- -------------------------------------
  ชื่อ –                               ตำแหน่ง
  สกุล                                

  1.    พล.ต.ท. อัมรินทร์ เนียมสกุล       ประธานคณะกรรมการตรวจสอบ

  2.    นายทรงพล จันทร์ผ่องแสง          กรรมการตรวจสอบ

  3.    นายธีรัชย์ มีเดชประเสริฐ          กรรมการตรวจสอบ
  ----- ---------------------------- -------------------------------------

  หมายเหตุ กรรมการตรวจสอบที่มีความรู้และประสบการณ์ในการสอบทานงบการเงิน คือ
  นายทรงพล จันทร์ผ่องแสง

ขอบเขตอำนาจหน้าที่ของคณะกรรมการตรวจสอบ (Audit Committee)

1.  สอบทานให้บริษัทมีรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายใน (Internal Control)
    และระบบการตรวจสอบภายใน (Internal Audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย เลิกจ้างหัวหน้าหน่วยงานภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
    โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อย
    ดังต่อไปนี้

    1.  ความเห็นเกี่ยวกับความถูกต้อง ครบถ้วน
        เป็นที่เชื่อถือได้ของรายงานทางการเงินของบริษัท

    2.  ความเห็นเกี่ยวกับความเพียงพอของระบบควบคุมภายในของบริษัท

    3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

    4.  ความเห็นเกี่ยวกับความเหมาะสมของผู้สอบบัญชี

    5.  ความเห็นเกี่ยวกับรายการที่อาจมีความขัดแย้งทางผลประโยชน์

    6.  จำนวนการประชุมคณะกรรมการตรวจสอบ
        และการเข้าร่วมประชุมของกรรมการตรวจสอบแต่ละท่าน

    7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
        (charter)

    8.  รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
        ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

8.  ให้ประธานกรรมการตรวจสอบและกรรมการตรวจสอบมีวาระในการดำรงตำแหน่ง 3 ปี

โดยคณะกรรมการตรวจสอบทั้ง 3 ท่านของบริษัท มาจากกรรมการอิสระ ซึ่งมีคุณสมบัติ ตามข้อ 16
ของประกาศคณะกรรมการกำกับตลาดทุนที่ ทจ. 28/2551 ดังนี้

1.  ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
    บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท ทั้งนี้
    ให้นับรวมการถือหุ้นของผู้ที่เกี่ยวข้องของกรรมการอิสระรายนั้น ๆ ด้วย

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้รับเงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย
    บริษัทร่วม หรือบริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัท
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี
    ทั้งนี้ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ หรือที่ปรึกษา
    ของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบริษัท

3.  ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
    ในลักษณะที่เป็นบิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
    ผู้ถือหุ้นรายใหญ่ ผู้มีอำนาจควบคุม หรือบุคคลที่จะได้รับการเสนอให้เป็นผู้บริหาร
    หรือผู้มีอำนาจควบคุมของบริษัทหรือบริษัทย่อย

4.  ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัท
    ในลักษณะที่อาจเป็นการขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นที่มีนัย
    หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมองบริษัท
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

5.  ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัทสังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

6.  ไม่เป็นหรือเคยเป็นผู้ให้บริการทางวิชาชีพใด ๆ
    ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
    ซึ่งได้รับค่าบริการเกินกว่า 2 ล้านบาทต่อปีจากบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

7.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

8.  ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
    หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
    ลูกจ้าง พนักงาน ที่ปรึกษาที่รับเงินเดือนประจำ หรือถือหุ้นเกินร้อยละ 1
    ของจำนวนหุ้นที่มีสิทธิออกเสียงทั้งหมดของบริษัทอื่น
    ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทหรือบริษัทย่อย

9.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

คณะกรรมการบริหาร ณ วันที่ 31 ธันวาคม 2555

+---+-----------------------------+------------------------------------+
| ช |                             | ตำแหน่ง                             |
| ื่อ |                             |                                    |
|   |                             |                                    |
| - |                             |                                    |
| ส |                             |                                    |
| ก |                             |                                    |
| ุล |                             |                                    |
+---+-----------------------------+------------------------------------+
| 1 |   นายธีระชัย ประสิทธิ์รัตนพร      | ประธานกรรมการบริหาร                 |
| . |                             |                                    |
+---+-----------------------------+------------------------------------+
| 2 |   นายธีรยุทธ์ ประสิทธิ์รัตนพร      | กรรมการบริหาร                       |
| . |                             |                                    |
+---+-----------------------------+------------------------------------+
| 3 |   นายธีระพงษ์ ประสิทธ์รัตนพร     | กรรมการบริหาร                       |
| . |                             |                                    |
+---+-----------------------------+------------------------------------+
| 4 |   ดร.ธีรศักดิ์ ประสิทธ์รัตนพร      | กรรมการบริหาร                       |
| . |                             |                                    |
+---+-----------------------------+------------------------------------+

  หมายเหตุ คณะกรรมการบริหาร ไม่มีการกำหนดค่าเบี้ยประชุมแต่อย่างใด

ขอบเขตอำนาจหน้าที่ของคณะกรรมการบริหาร

1.  มีอำนาจสั่งการ วางแผน
    และดำเนินกิจการของบริษัทให้เป็นไปตามนโยบายที่คณะกรรมการของบริษัทกำหนด

2.  กำหนดนโยบายและกลยุทธ์การดำเนินธุรกิจของบริษัท ภายใต้ขอบเขตวัตถุประสงค์

3.  เสนอแผนการลงทุน และ/หรือการระดมทุนของบริษัท เพื่อให้คณะกรรมการบริษัท
    และ/หรือที่ประชุมผู้ถือหุ้นพิจารณาอนุมัติ แล้วแต่กรณี

4.  อนุมัติการแต่งตั้งที่ปรึกษาด้านต่าง ๆ ที่จำเป็นต่อการดำเนินงานของบริษัท

5.  มีอำนาจดำเนินการซื้อ ขาย จัดหา รับ เช่า เช่าซื้อ ถือกรรมสิทธิ์ ครอบครอง ปรับปรุง ใช้
    หรือจัดการโดยประการอื่นซึ่งทรัพย์สินใด ๆ รวมถึงการลงทุน
    ตามแผนงานที่คณะกรรมการบริษัท ได้มีมติอนุมัติแล้ว

6.  มีอำนาจในการอนุมัติการซื้อทรัพย์สิน หรือการชำระราคาใด ๆ
    อันสืบเนื่องมาจากการดำเนินงานของบริษัท ตามสัญญา และ/หรือ ตกลงกับคู่ค้า
    โดยมีรายละเอียดตามผังอำนาจอนุมัติที่คณะกรรมการบริษัท กำหนด

7.  ภายในวงเงินที่คณะกรรมการได้มอบอำนาจไว้ คณะกรรมการบริหารมีอำนาจอนุมัติการซื้อ
    การจัดจ้าง การเช่า การเช่าซื้อ ทรัพย์สินใด ๆ ตลอดจนมีอำนาจลงทุน
    และดำเนินการชำระค่าใช้จ่ายใด ๆ ที่จำเป็นต่อการดำเนินงานของบริษัท
    โดยมีรายละเอียดตามผังอำนาจอนุมัติที่คณะกรรมการบริษัท กำหนด

8.  ภายในวงเงินที่คณะกรรมการได้มอบอำนาจไว้ คณะกรรมการบริหารมีอำนาจอนุมัติการกู้ยืมเงิน
    เบิกเงินเกินบัญชีจากธนาคาร นิติบุคคลหรือสถาบันการเงินอื่นใด
    เพื่อประโยชน์ในการดำเนินธุรกิจของบริษัท
    โดยมีรายละเอียดตามผังอำนาจอนุมัติที่คณะกรรมการบริษัท กำหนด

9.  มีอำนาจพิจารณากำหนดสวัสดิการพนักงานให้สอดคล้องกับสภาพการณ์และสถานะทางเศรษฐกิจ

 ทั้งนี้ การมอบหมายอำนาจหน้าที่และความรับผิดชอบของคณะกรรมการบริหารดังกล่าวข้างต้นนั้น จะไม่รวมถึงอำนาจ และ/หรือ การมอบอำนาจช่วงในการอนุมัติรายการใดที่ตน หรือผู้รับมอบอำนาจช่วง หรือบุคคลที่อาจมีความขัดแย้ง (ตามที่นิยามไว้ในประกาศคณะกรรมการกำกับตลาดทุน) มีส่วนได้เสียหรือผลประโยชน์ในลักษณะอื่นใดขัดแย้งกับบริษัท ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการ และ/หรือ ที่ประชุมผู้ถือหุ้น (แล้วแต่กรณี) เพื่อพิจารณาอนุมัติรายการดังกล่าว ตามที่ข้อบังคับของบริษัท หรือกฎหมายที่เกี่ยวข้องกำหนด

ผู้บริหารของบริษัท ณ วันที่ 31 ธันวาคม 2555

+---+----------------------------------+------------------------------+
| ช |                                  | ตำแหน่ง                       |
| ื่อ |                                  |                              |
|   |                                  |                              |
| - |                                  |                              |
| ส |                                  |                              |
| ก |                                  |                              |
| ุล |                                  |                              |
+---+----------------------------------+------------------------------+
| 1 |   นายธีระชัย ประสิทธิ์รัตนพร           | กรรมการผู้จัดการ                |
| . |                                  |                              |
+---+----------------------------------+------------------------------+
| 2 |   นายธีรยุทธ์ ประสิทธิ์รัตนพร           | รองกรรมการผู้จัดการ             |
| . |                                  |                              |
+---+----------------------------------+------------------------------+
| 3 |   นายธีระพงษ์ ประสิทธ์รัตนพร          | รองกรรมการผู้จัดการ             |
| . |                                  |                              |
+---+----------------------------------+------------------------------+
| 4 |   ดร.ธีรศักดิ์ ประสิทธ์รัตนพร           | รองกรรมการผู้จัดการ             |
| . |                                  |                              |
+---+----------------------------------+------------------------------+
| 5 |   นายธนกร สุขกาญจนนท์              | ผู้ช่วยกรรมการผู้จัดการ            |
| . |                                  |                              |
+---+----------------------------------+------------------------------+

โดยมี นางสาว ศิณัฏฐา พงศ์สิฏานนท์ ทำหน้าที่เป็นเลขานุการบริษัท

กรรมการผู้จัดการ

ขอบเขตอำนาจหน้าที่ของกรรมการผู้จัดการ

1.  เป็นผู้บริหารจัดการและควบคุมดูแลการดำเนินธุรกิจตามปกติของบริษัท

2.  ดำเนินการตามที่คณะกรรมการบริษัท และ/หรือ คณะกรรมการบริหารได้มอบหมาย

3.  เป็นผู้กำหนดและกำกับดูแลการดำเนินการโดยรวมในทางปฏิบัติ
    เพื่อให้เป็นไปตามนโยบายที่คณะกรรมการบริษัท และ/หรือ คณะกรรมการบริหารกำหนด

4.  มีอำนาจในการอนุมัติการซื้อ เช่า หรือลงทุนตามแผนงานที่ได้มีมติอนุมัติไว้แล้ว
    หรือมีอำนาจในการอนุมัติหรือยกเลิกการซื้อ การจ้าง การเช่า การเช่าซื้อ การขายทรัพย์สิน
    การลงทุน และการชำระราคาหรือค่าใช้จ่ายต่าง ๆ ที่จำเป็นต่อการดำเนินงานของบริษัท
    โดยมีรายละเอียดตามผังอำนาจอนุมัติที่คณะกรรมการบริษัทกำหนด

5.  มีอำนาจในการอนุมัติการซื้อทรัพย์สิน หรือการชำระราคาหรือค่าใช้จ่ายต่าง ๆ
    อันสืบเนื่องมาจากการดำเนินงานของบริษัทตามสัญญา และ/หรือ ข้อตกลงกับคู่ค้า
    โดยมีรายละเอียดตามผังอำนาจอนุมัติที่คณะกรรมการบริษัท กำหนด

6.  เป็นผู้พิจารณาเรื่อง กลยุทธ์ทางธุรกิจ
    และการระดมทุนของบริษัทเพื่อนำเสนอต่อคณะกรรมการบริษัท และ/หรือ
    คณะกรรมการบริหารตามลำดับของความสำคัญ

7.  มีอำนาจจ้าง แต่งตั้ง ปลดออก ให้ออก ไล่ออก ซึ่งพนักงานทุกระดับ

8.  มีอำนาจดำเนินการเปิดและปิดบัญชีเงินฝากประเภทต่าง ๆ
    กับธนาคารและสถาบันการเงินเพื่อความสะดวกในการดำเนินงานตามปกติธุรกิจของบริษัท
    โดยต้องคำนึงถึงประโยชน์ของบริษัท เป็นสำคัญ

9.  ขออนุมัติการแต่งตั้งที่ปรึกษาด้านต่าง ๆ ที่จำเป็นต่อการดำเนินงานของบริษัท
    โดยผ่านคณะกรรมการบริหารของบริษัท

10. นำเสนอแนวทางการบริหารให้แก่คณะกรรมการบริษัท และคณะกรรมการบริหารได้พิจารณา

11. กำหนดอำนาจหน้าที่และความรับผิดชอบให้แก่ผู้บริหารในระดับสูง

12. สรุปผลการดำเนินงานเพื่อนำเสนอคณะกรรมการบริษัท และคณะกรรมการบริหาร

13. กำกับดูแลและบริหารงานในส่วนงานการบริหารการขายและการตลาดทั้งภายในประเทศและต่างประเทศ

14. กำหนดโครงสร้างองค์กรและการบริหารจัดการ โดยครอบคลุมทั้งเรื่องการคัดเลือก ฝึกอบรม
    การขึ้นค่าจ้าง เงินรางวัล หรือจ่ายผลตอบแทนอื่น
    รวมถึงการเปลี่ยนแปลงค่าจ้างแก่พนักงานทุกระดับชั้น

ทั้งนี้ การมอบหมายอำนาจหน้าที่และความรับผิดชอบของกรรมการผู้จัดการดังกล่าวข้างต้นนั้น
กรรมการผู้จัดการจะต้องปฏิบัติตามข้อกำหนดและระเบียบวาระต่าง ๆ
ที่ได้รับอนุมัติจากคณะกรรมการบริษัท และจะไม่รวมถึงอำนาจ และ/หรือ
การมอบอำนาจช่วงในการอนุมัติรายการใดที่ตน หรือผู้รับมอบอำนาจช่วง
หรือบุคคลที่อาจมีความขัดแย้ง (ตามที่นิยามไว้ในประกาศคณะกรรมการกำกับตลาดทุน)
มีส่วนได้เสียหรือผลประโยชน์ในลักษณะอื่นใดขัดแย้งกับบริษัท
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการ
และ/หรือที่ประชุมผู้ถือหุ้น (แล้วแต่กรณี) เพื่อพิจารณาอนุมัติรายการดังกล่าว
ตามที่ข้อบังคับของบริษัท หรือกฎหมายที่เกี่ยวข้องกำหนด

การอื่นใดนอกเหนือจากที่กล่าวข้างต้น กรรมการผู้จัดการไม่สามารถกระทำได้
เว้นแต่จะได้รับมอบหมายจากที่ประชุมคณะกรรมการบริษัท เป็นคราว ๆ ไป

หมายเหตุ : ผังอำนาจอนุมัติมีรายละเอียดดังนี้

หน่วย : บาท

+------------+----------+----------+------------+-----------+----------+
| ตำแหน่ง     | สัง       | อสัง      | จัดหาส      | จัดหาสิน    | การก     |
|            | หาริมทรัพย์ | หาริมทรัพย์ | ินค้าและวัตถุด | ค้าและวัตถุด | ู้ยืมเงินจาก |
|            |          |          | ิบต่างประเทศ | ิบในประเทศ |          |
|            |          |          |            |           | สถา      |
|            |          |          |            |           | บันการเงิน |
+------------+----------+----------+------------+-----------+----------+
|            | ซื้อ /     | ซื้อ /     | ต่อครั้ง      | ต่อครั้ง     |          |
|            | ขายต่อครั้ง | ขายต่อครั้ง |            |           |          |
+------------+----------+----------+------------+-----------+----------+
| คณะกร      | 5        | 10       | 10,000,000 | เกิน       | 10       |
| รมการบริหาร | ,000,000 | ,000,000 |            | 5,000,000 | ,000,000 |
+------------+----------+----------+------------+-----------+----------+
| กร         | 500,000  | 1        | 5,000,000  | 5,000,000 | -        |
| รมการผู้จัดกา |          | ,000,000 |            |           |          |
| รและรองกรร |          |          |            |           |          |
| มการผู้จัดการ |          |          |            |           |          |
+------------+----------+----------+------------+-----------+----------+

1.  การสรรหากรรมการและผู้บริหาร

การคัดเลือกบุคคลที่จะแต่งตั้งเป็นกรรมการหรือผู้บริหารของบริษัท
บริษัทไม่มีคณะกรรมการสรรหาโดยเฉพาะ
ซึ่งบุคคลที่ได้รับการแต่งตั้งให้ดำรงตำแหน่งกรรมการและผู้บริหารของบริษัทเป็นบุคคลที่มีคุณสมบัติครบตามมาตรา
68 แห่งพระราชบัญญัติบริษัทมหาชน พ.ศ. 2535 และตามประกาศคณะกรรมการกำกับตลาดทุน ที่
ทจ. 28/2551 เรื่องการขออนุญาตและการอนุญาตให้เสนอขายหุ้นที่ออกใหม่ ฉบับลงวันที่ 15
ธันวาคม 2551 โดยมีองค์ประกอบและหลักเกณฑ์การสรรหาดังนี้

องค์ประกอบและการสรรหาคณะกรรมการบริษัท

  1.
  ให้บริษัทมีคณะกรรมการของบริษัทเพื่อดำเนินกิจการของบริษัทประกอบด้วยกรรมการอย่างน้อยห้า
  (5) คน
  โดยกรรมการไม่น้อยกว่ากึ่งหนึ่งของจำนวนกรรมการทั้งหมดจะต้องมีถิ่นที่อยู่ในราชอาณาจักร
  และกรรมการของบริษัทจะต้องเป็นผู้มีคุณสมบัติตามที่กฎหมายกำหนด
  และกรรมการบริษัทจะเป็นผู้ถือหุ้นของบริษัทหรือไม่ก็ได้

2. ให้ที่ประชุมผู้ถือหุ้นเป็นผู้แต่งตั้งกรรมการบริษัทตามหลักเกณฑ์ และวิธีการดังต่อไปนี้

  2.1 ผู้ถือหุ้นคนหนึ่งมีคะแนนเสียงเท่ากับหนึ่ง (1) หุ้นต่อหนึ่ง (1) เสียง

  2.2 ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม 2.1
  เลือกตั้งบุคคลคนเดียวหรือหลายคนเป็นกรรมการก็ได้
  กรณีเลือกบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดไม่ได้

  2.3
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
  ให้เป็นประธานที่ประชุมเป็นผู้ออกเสียงชี้ขาด

  3. ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งจำนวนหนึ่งในสาม
  (1/3) ของจำนวนกรรมการในขณะนั้น ถ้าจำนวนกรรมการจะแบ่งออกให้ตรงเป็นสามส่วนไม่ได้
  ก็ให้ออกโดยจำนวนใกล้ที่สุดกับส่วนหนึ่งในสาม (1/3) และกรรมการซึ่งพ้นจากตำแหน่ง
  อาจได้รับเลือกให้กลับเข้ามารับตำแหน่งอีกได้
  และกรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
  ให้จับสลากกันส่วนปีหลัง ๆ ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง

  4. กรรมการคนใดจะลาออกจากตำแหน่งให้ยื่นใบลาออกต่อบริษัท
  โดยการลาออกนั้นจะมีผลนับแต่วันที่ใบลาออกไปถึงบริษัท

  5.
  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่
  (3/4) ของจำนวนผู้ถือหุ้นซึ่งมาประชุมและมีสิทธิออกเสียง
  และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

  6. ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
  ให้คณะกรรมการเลือกบุคคลซึ่งมีคุณสมบัติ
  และไม่มีลักษณะต้องห้ามตามกฎหมายว่าด้วยบริษัทมหาชนจำกัดหรือกฎหมายว่าด้วยหลักทรัพย์และตลาดหลักทรัพย์
  เข้าเป็นกรรมการแทนในการประชุมคณะกรรมการคราวถัดไปเว้นแต่วาระของกรรมการผู้นั้นจะเหลือน้อยกว่าสอง
  (2) เดือน
  โดยบุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนเข้ามาแทน
  และมติของคณะกรรมการตามความในวรรคแรกจะต้องประกอบด้วยคะแนนเสียงไม่น้อยกว่าสามในสี่
  (3/4) ของจำนวนกรรมการที่ยังเหลืออยู่

  7. ให้คณะกรรมการเลือกกรรมการหนึ่งคนเป็นประธานกรรมการ
  และในกรณีที่กรรมการพิจารณาเห็นสมควร
  จะเลือกกรรมการคนหนึ่งหรือหลายคนเป็นรองประธานกรรมการก็ได้
  รองประธานกรรมการมีหน้าที่ตามข้อบังคับในกิจการซึ่งประธานกรรมการมอบหมาย

องค์ประกอบและการสรรหาคณะกรรมการตรวจสอบ

คณะกรรมการตรวจสอบของบริษัท
จะต้องเป็นกรรมการบริษัทซึ่งได้รับการแต่งตั้งจากคณะกรรมการบริษัท
และมีคุณสมบัติตามที่กฎหมายหลักทรัพย์และตลาดหลักทรัพย์ รวมถึงประกาศ ข้อบังคับ
และ/หรือระเบียบของตลาดหลักทรัพย์กำหนด โดยมีจำนวนไม่น้อยกว่า 3 คน ทั้งนี้
กรรมการตรวจสอบอย่างน้อย 1 คน ต้องเป็นผู้มีความรู้ด้านการบัญชีและการเงิน

องค์ประกอบและการสรรหาคณะกรรมการบริหาร

คณะกรรมการบริหารจะต้องเป็นกรรมการบริษัท และ/หรือผู้บริหารของบริษัท
ซึ่งได้รับการแต่งตั้งจากคณะกรรมการบริษัท โดยมีจำนวนตามที่คณะกรรมการบริษัท เห็นสมควร
และโดยที่คณะกรรมการบริษัท จะแต่งตั้งกรรมการบริหารคนหนึ่งเป็นประธานกรรมการบริหาร

2.  ค่าตอบแทนกรรมการและผู้บริหาร

1.  ค่าตอบแทนที่เป็นตัวเงิน

    1.  ค่าตอบแทนคณะกรรมการ

เบี้ยประชุมกรรมการ ทางบริษัทกำหนดค่าตอบแทนกรรมการและกรรมการตรวจสอบ
ตามระเบียบว่าด้วยค่าตอบแทนและเบี้ยประชุมกรรมการของบริษัท
โดยค่าเบี้ยประชุมสำหรับประธานกรรมการ ครั้งละ 6,000 บาท กรรมการ ครั้งละ 5,000 บาท
ประธานกรรมการตรวจสอบครั้งละ 20,000 บาท กรรมการตรวจสอบครั้งละ 15,000 บาท

ค่าตอบแทน ทางบริษัทกำหนดค่าตอบแทนกรรมการไว้ปีละไม่เกิน 1,500,000 บาท

โดยการจ่ายค่าตอบแทนให้แก่คณะกรรมการ มีรายละเอียด ดังนี้

+--------+---------------------------------------+--------------------+
| ลำดับ   | รายนามคณะกรรมการ                      | ปี 2555             |
+--------+---------------------------------------+--------------------+
| 1.     |   นายประวิทย์ ประสิทธิ์รัตนพร               | 24,000             |
+--------+---------------------------------------+--------------------+
| 2.     |   นายธีระชัย ประสิทธิ์รัตนพร                | 20,000             |
+--------+---------------------------------------+--------------------+
| 3.     |   นายธีรยุทธ์ ประสิทธิ์รัตนพร                | 20,000             |
+--------+---------------------------------------+--------------------+
| 4.     |   นายธีระพงษ์ ประสิทธ์รัตนพร               | 20,000             |
+--------+---------------------------------------+--------------------+
| 5.     |   ดร.ธีรศักดิ์ ประสิทธ์รัตนพร                | 20,000             |
+--------+---------------------------------------+--------------------+
| 6.     |   พล.ต.ท. อัมรินทร์ เนียมสกุล              | 350,000            |
+--------+---------------------------------------+--------------------+
| 7.     |   นายทรงพล จันทร์ผ่องแสง                 | 310,000            |
+--------+---------------------------------------+--------------------+
| 8.     |   นายธีรัชย์ มีเดชประเสริฐ                 | 310,000            |
+--------+---------------------------------------+--------------------+

2.  ค่าตอบแทนผู้บริหาร

  ----------------------------- -------------------- --------------------
  ค่าตอบแทนผู้บริหาร                ปี 2555               

                                จำนวนราย (คน)        จำนวนเงิน (บาท)

  รวม                           6                    7,018,880
  ----------------------------- -------------------- --------------------

  หมายเหตุ : ค่าตอบแทนผู้บริหาร ประกอบด้วย เงินเดือน โบนัส และเงินกองทุนสำรองเลี้ยงชีพ

2.  ค่าตอบแทนอื่นที่ไม่ใช่ตัวเงิน

  - ไม่มี -

1.  การกำกับดูแลกิจการ

บริษัทได้ยึดมั่นในหลักการและแนวปฏิบัติที่ดีเกี่ยวกับการกำกับดูแลกิจการ
ตามแนวทางที่ตลาดหลักทรัพย์แห่งประเทศไทยได้กำหนดไว้ โดยแบ่งออกเป็น 5 หมวด ดังนี้

1.  สิทธิของผู้ถือหุ้น

บริษัทจะให้ความสำคัญกับสิทธิของผู้ถือหุ้นทุก ๆ ท่าน อย่างเท่าเทียมกัน
นอกจากนี้จะกำหนดนโยบายในการกำกับดูแลกิจการ
โดยคำนึงถึงสิทธิของผู้ถือหุ้นโดยจะไม่จำกัดแต่เพียงเฉพาะสิทธิที่กฎหมายกำหนดไว้เท่านั้น
โดยมีแนวปฏิบัติ ดังนี้

1.1 บริษัทจะดูแลให้มีการให้ข้อมูล วัน เวลา สถานที่ และวาระการประชุม
ตลอดจนข้อมูลทั้งหมดที่เกี่ยวข้องกับเรื่องที่ต้องตัดสินใจในที่ประชุมแก่ผู้ถือหุ้นเป็นการล่วงหน้าอย่างเพียงพอและทันเวลา
โดยจะถือปฏิบัติให้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่าง ๆ
ให้ผู้ถือหุ้นทราบล่วงหน้าก่อนวันประชุมอย่างน้อย 7 วัน ซึ่งเป็นไปตามข้อบังคับของบริษัท หรือ 14
วัน แล้วแต่เรื่องที่จะพิจารณา และ/หรือ เป็นไปตามที่กฎหมายกำหนด
โดยกำหนดให้ในแต่ละวาระมีความเห็นของคณะกรรมการประกอบและมีการบันทึกการประชุมถูกต้อง
ครบถ้วน เพื่อให้ผู้ถือหุ้นสามารถตรวจสอบได้

1.2 บริษัทจะแจ้งให้ผู้ถือหุ้นทราบกฎเกณฑ์ต่าง ๆ ที่ใช้ในการประชุม
รวมถึงขั้นตอนการออกเสียงลงมติ รวมถึงการเผยแพร่ข้อมูลดังกล่าวไว้ในเว็บไซต์
ของบริษัทเป็นการล่วงหน้าก่อนที่จะจัดส่งเอกสาร
เพื่อเปิดโอกาสให้ผู้ถือหุ้นได้มีเวลาศึกษาข้อมูลประกอบการประชุมล่วงหน้าอย่างเพียงพอก่อนได้รับข้อมูลในรูปแบบเอกสารจากบริษัท

1.3 บริษัทจะอำนวยความสะดวกให้ผู้ถือหุ้นได้ใช้สิทธิในการเข้าร่วมประชุมและออกเสียงอย่างเต็มที่
และจะละเว้นการกระทำใด ๆ ที่อาจจะเป็นการจำกัดโอกาสการเข้าประชุมของผู้ถือหุ้น

1.4 ในการประชุมผู้ถือหุ้น
บริษัทจะจัดสรรเวลาให้เหมาะสมและส่งเสริมให้ผู้ถือหุ้นมีโอกาสในการแสดงความเห็นและตั้งคำถามต่อที่ประชุมในเรื่องที่เกี่ยวข้องกับบริษัทได้

5.  บริษัทจะแจ้งให้ผู้ถือหุ้นทราบถึงความคืบหน้าจากการดำเนินงานอย่างสม่ำเสมอ
    โดยจะแจ้งให้ผู้ถือหุ้นทราบโดยตรงผ่านทางเว็บไซต์ของบริษัท
    หรือผ่านทางตลาดหลักทรัพย์แห่งประเทศไทย

นอกจากนี้ บริษัทยังได้เปิดโอกาสให้ผู้ถือหุ้นทุกคน ได้มีส่วนร่วมในการเสนอวาระเข้าสู่
ที่ประชุมสามัญ และเสนอรายชื่อบุคคลเพื่อเข้ารับการคัดเลือกเป็นกรรมการบริษัท
รวมถึงการส่งคำถามเป็นการล่วงหน้า ทางเว็บไซต์http://www.thaiballast.com
ของบริษัทเป็นประจำทุกปี โดยในปี 2555 บริษัทได้ประกาศบนหน้าเว็บไซต์ ตั้งแต่วันที่ 2 ตุลาคม
2555 ถึงวันที่ 31 ธันวาคม 2555 (90 วัน) ซึ่งเมื่อพ้นกำหนดระยะเวลาดังกล่าว
ปรากฏว่าไม่มีผู้ถือหุ้นท่านใด เสนอวาระการประชุมสามัญผู้ถือหุ้น ประจำปี 2556 หรือ
เสนอชื่อบุคคลเข้ารับการคัดเลือกเป็นกรรมการบริษัท แต่อย่างใด

1.  การปฏิบัติต่อผู้ถือหุ้นอย่างเท่าเทียมกัน

ผู้ถือหุ้นทุกราย ทั้งผู้ถือหุ้นที่เป็นผู้บริหารและผู้ถือหุ้นที่ไม่เป็นผู้บริหาร
จะได้รับการปฏิบัติที่เท่าเทียมกันและเป็นธรรม และจะสร้างความมั่นใจให้กับผู้ถือหุ้นว่า
คณะกรรมการและฝ่ายจัดการจะดูแลให้การใช้เงินของผู้ถือหุ้นเป็นไปอย่างเหมาะสม
โดยได้กำหนดแนวทางปฏิบัติให้ผู้ถือหุ้นได้รับการปฏิบัติ และปกป้องสิทธิขั้นพื้นฐานอย่างเท่าเทียมกัน

บริษัทได้จัดกระบวนการประชุมผู้ถือหุ้นในลักษณะที่สนับสนุนให้มีการปฏิบัติต่อผู้ถือหุ้นทุกรายอย่างเท่าเทียมกัน
โดยจะเปิดโอกาสให้ผู้ถือหุ้นส่วนน้อยสามารถเสนอชื่อบุคคลเพื่อเข้าดำรงตำแหน่งกรรมการล่วงหน้าในเวลาอันสมควร
นอกจากนี้จะเปิดโอกาสให้ผู้ถือหุ้นที่ไม่สามารถเข้าประชุมด้วยตัวเอง
สามารถใช้สิทธิออกเสียงโดยมอบฉันทะให้ผู้อื่นมาประชุมและออกเสียงลงมติแทน
โดยทางบริษัทจะเสนอชื่อกรรมการอิสระอย่างน้อย 1 คน
เป็นทางเลือกในการมอบฉันทะของผู้ถือหุ้นด้วย

ทางบริษัทมีมาตรการป้องกันกรณีที่กรรมการและผู้บริหารใช้ข้อมูลภายในเพื่อหาผลประโยชน์ให้แก่ตนเองหรือผู้อื่นในทางมิชอบโดยกำหนดแนวทางเป็นลายลักษณ์อักษร
และแจ้งแนวทางดังกล่าวให้ทุกคนในองค์กรถือปฏิบัติ
โดยนโยบายและวิธีการติดตามดูแลในการนำข้อมูลภายในไปใช้เพื่อประโยชน์ส่วนตนนั้น
บริษัทมอบหมายให้คณะกรรมการบริษัทเป็นผู้ดูแลและพิจารณาตัดสินความผิด ในกรณีที่มีกรรมการ
และ/หรือ ผู้บริหารมีการใช้ข้อมูลภายในเพื่อประโยชน์ส่วนตัว
และมอบหมายให้ประธานเจ้าหน้าที่บริหารเป็นผู้พิจารณาความผิด
ตามมาตรการการลงโทษที่เป็นไปตามมติที่ประชุมของคณะกรรมการบริษัท
หากพนักงานของบริษัทกระทำความผิดดังกล่าว

กรรมการและผู้บริหารจะเปิดเผยข้อมูลเกี่ยวกับส่วนได้เสียของตนและผู้เกี่ยวข้อง
เพื่อให้คณะกรรมการสามารถพิจารณาธุรกรรมของบริษัทที่อาจมีความขัดแย้งทางผลประโยชน์
และสามารถตัดสินใจเพื่อประโยชน์ของบริษัทโดยรวม
ทั้งนี้กรรมการและผู้บริหารที่มีส่วนได้เสียกับธุรกรรมที่ทำกับบริษัทจะไม่มีส่วนร่วมในการตัดสินใจทำธุรกรรมดังกล่าว

ทั้งนี้เพื่อเป็นการป้องกันความขัดแย้งทางผลประโยชน์
ทางคณะกรรมการได้กำหนดนโยบายและวิธีการดูแลไม่ให้ผู้บริหารและผู้ที่เกี่ยวข้องนำข้อมูลภายในของบริษัทไปใช้เพื่อประโยชน์ส่วนตนดังนี้

(1) รายงานความขัดแย้งทางผลประโยชน์

จะต้องผ่านความเห็นชอบจากคณะกรรมการบริษัท
โดยคณะกรรมการตรวจสอบจะต้องเห็นชอบด้วยกับรายการระหว่างกันนั้น ทั้งนี้
การอนุมัติการเข้าทำรายการระหว่างกันคำนึงถึงผลประโยชน์สูงสุดของบริษัท ความยุติธรรม
ความสมเหตุสมผลของรายการและเป็นไปตามเงื่อนไขและราคาตลาด นอกจากนี้
ผู้มีส่วนได้ส่วนเสียหรืออาจมีความขัดแย้งทางผลประโยชน์ในรายการระหว่างกัน
จะไม่สามารถมีส่วนร่วมในการอนุมัติรายการระหว่างกันในลักษณะดังกล่าวได้ เพื่อความเป็นธรรม
และเพื่อผลประโยชน์สูงสุดของบริษัทและหากเป็นรายการระหว่างกันที่เข้าข่ายตามข้อบังคับ ประกาศ
คำสั่ง ข้อกำหนด หรือกฎของตลาดหลักทรัพย์แห่งประเทศไทย
บริษัทจะปฏิบัติตามข้อกำหนดของตลาดหลักทรัพย์แห่งประเทศไทย

(2) การดูแลเรื่องการใช้ข้อมูลภายใน

ห้ามมิให้กรรมการ ผู้บริหาร และพนักงานรวมถึงคู่สมรสและบุตรที่ยังไม่บรรลุนิติภาวะ
ตลอดจนบุคคลที่เกี่ยวข้องตามมาตรา 258 แห่งพระราชบัญญัติหลักทรัพย์และตลาดหลักทรัพย์ พ.ศ.
2535 ของบุคคลดังกล่าว ใช้ข้อมูลภายในซึ่งยังมิได้เปิดเผยเพื่อทำการซื้อ ขาย โอน หรือรับโอน
หลักทรัพย์ของบริษัท เป็นระยะเวลา 15 วัน
ในช่วงระยะเวลาก่อนการนำเสนองบการเงินประจำงวดต่อ สำนักงาน ก.ล.ต.
หรือก่อนที่ข้อมูลนั้นจะเปิดเผยต่อสาธารณชน

1.  บทบาทของผู้มีส่วนได้เสีย

ผู้มีส่วนได้เสีย จะได้รับการดูแลจากบริษัทตามสิทธิที่มีตามกฎหมายที่เกี่ยวข้อง
โดยจะไม่กระทำการใด ๆ
ที่เป็นการละเมิดสิทธิของผู้มีส่วนได้เสียตามกฎหมายหรือตามข้อตกลงที่มีกับบริษัท
โดยคณะกรรมการได้พิจารณาให้มีกระบวนการส่งเสริมให้เกิดความร่วมมือระหว่างบริษัทกับผู้มีส่วนได้เสียในการสร้างความมั่งคั่ง
ความมั่นคงทางการเงิน และความยั่งยืนของกิจการ ดังนี้

-   ทางบริษัทจะปฏิบัติกับพนักงานอย่างเท่าเทียมเป็นธรรม และให้ผลตอบแทนที่เหมาะสม

-   การซื้อสินค้าและบริการจากคู่ค้าเป็นไปตามเงื่อนไขทางการค้า รวมถึงปฏิบัติตามสัญญาต่อคู่ค้า

-   การปฏิบัติตามเงื่อนไขการกู้ยืมตามข้อตกลง

-   เอาใจใส่และรับผิดชอบต่อลูกค้า
    มีความรับผิดชอบต่อลูกค้าทั้งในด้านคุณภาพของสินค้าและการให้บริการที่ดีได้มาตรฐาน

-   การประพฤติตามกรอบกติกา การแข่งขันที่ดี หลีกเลี่ยงวิธีการที่ไม่สุจริต
    เพื่อทำลายคู่แข่งทางการค้า

-   มีความรับผิดชอบ ต่อสภาพแวดล้อมของชุมชนและสังคม

นอกจากนี้คณะกรรมการได้กำหนดให้เกิดกลไกการมีส่วนร่วมของผู้มีส่วนได้เสียในการสร้างเสริมผลการดำเนินงานของบริษัท
เพื่อสร้างความมั่นคงอย่างยั่งยืนให้กับกิจการ
และเปิดเผยข้อมูลสำคัญที่เกี่ยวข้องกับผู้มีส่วนได้เสียเหล่านั้นให้ได้รับทราบอย่างเพียงพอ
เพื่อให้สามารถทำหน้าที่ในการมีส่วนร่วมดังกล่าวได้อย่างมีประสิทธิภาพ

1.  การเปิดเผยข้อมูลและความโปร่งใส

คณะกรรมการจะดูแลให้บริษัทเปิดเผยข้อมูลสำคัญที่เกี่ยวข้องกับบริษัท
ทั้งข้อมูลทางการเงินและข้อมูลที่มิใช่ข้อมูลทางการเงินอย่างถูกต้อง ครบถ้วน ทันเวลา โปร่งใส
ผ่านช่องทางเว็บไซต์ของบริษัท ซึ่งข้อมูลต่าง ๆ ได้แก่ รายงานทางการเงิน
ข้อมูลเกี่ยวกับการทำหน้าที่ในรอบปีที่ผ่านมาของคณะกรรมการ นโยบายการกำกับดูแลกิจการ
นโยบายเกี่ยวกับการดูแลสิ่งแวดล้อมและสังคม และการปฏิบัติตามนโยบายต่าง ๆ

บริษัทจะดูแลให้คุณภาพของรายงานทางการเงินมีความถูกต้อง
เป็นไปตามมาตรฐานการบัญชีที่รับรองโดยทั่วไป
และผ่านการตรวจสอบจากผู้สอบบัญชีที่ได้รับการรับรองจากสำนักงานคณะกรรมการกำกับหลักทรัพย์และตลาดหลักทรัพย์

นอกจากนี้ยังได้กำหนดมาตรการในการแจ้งเบาะแสต่อคณะกรรมการในประเด็นเกี่ยวกับการทำผิดกฎหมาย
ความถูกต้องของรายงานทางการเงิน ระบบควบคุมภายในที่บกพร่อง หรือการผิดจรรยาบรรณ
โดยมีแนวปฏิบัติ ดังนี้

4.1
นอกจากบริษัทจะเผยแพร่ข้อมูลตามเกณฑ์ที่กำหนดและผ่านช่องทางของตลาดหลักทรัพย์แห่งประเทศไทย
ผ่านแบบแสดงรายการข้อมูลประจำปี และรายงานประจำปีแล้ว
คณะกรรมการจะจัดให้มีการเปิดเผยข้อมูลดังกล่าวผ่านทางเว็บไซต์ของบริษัทด้วย
โดยจะปรับปรุงข้อมูลให้เป็นปัจจุบันอย่างสม่ำเสมอ

4.2 คณะกรรมการจะรายงานนโยบายการกำกับดูแลกิจการที่ได้ให้ความเห็นชอบไว้โดยสรุป
และผลการปฏิบัติตามนโยบายดังกล่าวผ่านรายงานประจำปี และเว็บไซต์ของบริษัท

4.3 คณะกรรมการจะดูแลให้มีการเปิดเผยบทบาทและหน้าที่ของคณะกรรมการ
จำนวนครั้งของการประชุม และจำนวนครั้งที่กรรมการแต่ละท่านเข้าร่วมประชุมในปีที่ผ่านมา

4.4
คณะกรรมการจะเปิดเผยนโยบายการจ่ายค่าตอบแทนแก่กรรมการและผู้บริหารระดับสูงที่สะท้อนภาระหน้าที่และความรับผิดชอบของกรรมการแต่ละคน

2.  ความรับผิดชอบของคณะกรรมการ

คณะกรรมการของบริษัทคำนึงถึงความสำคัญของนโยบายเกี่ยวกับการกำกับดูแลกิจการที่ดีโดยกำหนดเป็นนโยบายเพื่อให้การดำเนินธุรกิจบริษัทมีการกำกับดูแลกิจการที่โปร่งใสสามารถตรวจสอบได้
และเพิ่มความเชื่อมั่นให้แก่ผู้ลงทุน บริษัทจะเปิดเผยข้อมูลให้กับสาธารณะ และผู้ถือหุ้นอย่างสม่ำเสมอ
นอกจากนี้บริษัทยังให้ความสำคัญต่อระบบการควบคุมและการตรวจสอบภายใน
ส่วนการบริหารความเสี่ยงบริษัทจะพยายามควบคุม และบริหารความเสี่ยงอย่างใกล้ชิด
และยังคำนึงถึงเรื่องจริยธรรมในการดำเนินธุรกิจ โดยดำรงไว้ซึ่งความเป็นธรรมต่อคู่ค้า ผู้ถือหุ้น
และผู้มีส่วนได้เสียทุก ๆ กลุ่ม

คณะกรรมการมีภาวะผู้นำ วิสัยทัศน์
และมีความเป็นอิสระในการตัดสินใจเพื่อประโยชน์สูงสุดของบริษัทและผู้ถือหุ้นโดยรวมโดยได้จัดให้มีระบบแบ่งแยกบทบาทหน้าที่
ความรับผิดชอบระหว่างคณะกรรมการและฝ่ายจัดการอย่างชัดเจน
และดูแลให้บริษัทมีระบบงานที่ให้ความเชื่อมั่นได้ว่า กิจกรรมต่าง ๆ
ของบริษัทได้ดำเนินไปในลักษณะที่ถูกต้องตามกฎหมายและและมีจริยธรรม
เพื่อให้เป็นไปตามมาตรฐานการกำกับดูแลกิจการที่ดี ในเรื่องดังต่อไปนี้

-   กำหนด วิสัยทัศน์ ภารกิจ กลยุทธ์ เป้าหมาย แผนธุรกิจและงบประมาณของบริษัท

-   กำกับดูแล และติดตามผลการปฏิบัติของฝ่ายบริหารอย่างสม่ำเสมอ ให้เป็นไปตามแผนงาน
    เพื่อบรรลุเป้าหมายที่วางไว้

-   ดูแลให้มีระบบควบคุมภายในที่เพียงพอและติดตามอย่างสม่ำเสมอ โดย บริษัท เอเอสที
    มาสเตอร์ จำกัด
    ซึ่งเป็นผู้สอบบัญชีของบริษัทก็ได้ทำการประเมินและทบทวนระบบการควบคุมภายในของบริษัท
    ในการตรวจสอบบัญชีประจำปี และไม่พบจุดอ่อนหรือข้อบกพร่องที่สำคัญในระบบดังกล่าว

-   ดูแลให้มีมาตรการบริหารความเสี่ยงที่เหมาะสม และติดตามอย่างสม่ำเสมอ
    เพื่อให้บริษัทได้รับประโยชน์สูงสุด

-   ดูแลสนับสนุนให้กรรมการบริษัทเข้ารับการอบรมจากสมาคมส่งเสริมสถาบันกรรมการบริษัทไทย

โครงสร้างคณะกรรมการ

1.  คณะกรรมการได้กำหนดจำนวนกรรมการและองค์ประกอบของคณะกรรมการโดยขอความเห็นชอบจากที่ประชุมผู้ถือหุ้น
    โดยคณะกรรมการประกอบด้วยกรรมการอิสระจำนวน 3 ท่าน จากจำนวนคณะกรรมการทั้งหมด
    8 คน ซึ่งคิดเป็นกรรมการอิสระไม่น้อยกว่า 1 ใน 3 ของกรรมการทั้งคณะ
    โดยคณะกรรมการบริษัทได้มีการแต่งตั้งคณะกรรมการตรวจสอบจำนวน 3 ท่าน เมื่อวันที่ 7
    เมษายน 2552 ซึ่งมีวาระการดำรงตำแหน่งคราวละ 3 ปี
    เพื่อช่วยในการกำกับดูแลกิจการของบริษัท
    และคณะกรรมการตรวจสอบจะมีการประชุมคณะกรรมการตรวจสอบเป็นประจำอย่างน้อยไตรมาสละ
    1 ครั้ง และจะจัดให้มีการประชุมเป็นพิเศษในกรณีที่มีวาระเร่งด่วน

2.  คณะกรรมการได้กำหนดวาระการดำรงตำแหน่งคราวละ 3 ปี

3.  คณะกรรมการได้พิจารณาความเหมาะสมของการกำหนดคุณสมบัติของกรรมการอิสระ
    อย่างรอบคอบ

4.  บริษัทได้กำหนดหน้าที่ และความรับผิดชอบของประธานกรรมการ และประธานกรรมการบริหาร
    เพื่อไม่ให้คนใดคนหนึ่งมีอำนาจโดยไม่จำกัด
    จึงได้แยกบุคคลที่ดำรงตำแหน่งประธานกรรมการและประธานกรรมการบริหารออกจากกัน

5.  บริษัทมีเลขานุการบริษัทซึ่งทำหน้าที่ให้คำแนะนำด้านกฎหมายและกฎเกณฑ์ต่าง ๆ
    ที่คณะกรรมการจะต้องทราบและปฏิบัติหน้าที่ในการดูแลกิจกรรมของคณะกรรมการ
    รวมทั้งประสานงานให้มีการปฏิบัติตามมติคณะกรรมการ รวมถึงการดำเนินการอื่น ๆ
    ตามที่คณะกรรมการกำกับตลาดทุนประกาศกำหนด

บทบาท หน้าที่ และความรับผิดชอบของคณะกรรมการ

1.  คณะกรรมการจะทำหน้าที่พิจารณาและให้ความเห็นชอบในเรื่องที่สำคัญเกี่ยวกับการดำเนินงานของบริษัท
    เช่น วิสัยทัศน์ และภารกิจ กลยุทธ์ เป้าหมายทางการเงิน ความเสี่ยง แผนงาน
    และงบประมาณ รวมทั้งกำกับ ควบคุม
    ดูแลให้ฝ่ายจัดการดำเนินงานตามนโยบายและแผนที่กำหนดไว้อย่างมีประสิทธิภาพและประสิทธิพล

2.  คณะกรรมการได้จัดให้มีนโยบายการกำกับดูแลกิจการของบริษัทเป็นลายลักษณ์อักษร
    และให้ความเห็นชอบต่อนโยบายดังกล่าว
    โดยจะทบทวนนโยบายและการปฏิบัติตามนโยบายดังกล่าวเป็นประจำ อย่างน้อยปีละ 1 ครั้ง

3.  คณะกรรมการได้จัดให้มีการทำจรรยาบรรณธุรกิจที่เป็นลายลักษณ์อักษร เพื่อให้กรรมการ
    ผู้บริหาร และพนักงานทุกคนเข้าใจถึงมาตรฐานด้านจริยธรรมที่บริษัทใช้ในการดำเนินธุรกิจ
    และจะติดตามให้มีการปฏิบัติตามจรรยาบรรณดังกล่าวอย่างจริงจัง

4.  คณะกรรมการจะพิจารณาเรื่องความขัดแย้งทางผลประโยชน์อย่างรอบคอบ
    โดยได้กำหนดนโยบายเกี่ยวกับความขัดแย้งทางผลประโยชน์บนหลักการที่ยึดถือผลประโยชน์สูงสุดของบริษัทเป็นสำคัญ
    และถือเป็นหน้าที่ของบุคลากรทุกระดับที่จะหลีกเลี่ยงการมีส่วนเกี่ยวข้องทางการเงิน และ/หรือ
    ความสัมพันธ์กับบุคคลภายนอกอื่น ๆ
    ซึ่งจะส่งผลให้บริษัทต้องเสียผลประโยชน์หรือก่อให้เกิดความขัดแย้งโดยกำหนดให้ผู้ที่มีส่วนเกี่ยวข้องหรือเกี่ยวโยงกับรายการที่พิจารณา
    ต้องแจ้งให้บริษัททราบถึงความสัมพันธ์หรือการเกี่ยวโยงของตนในรายการดังกล่าวและต้องไม่เข้าร่วมการพิจารณาตัดสิน
    รวมถึงไม่มีอำนาจอนุมัติในธุรกรรมนั้น ๆ

5.  คณะกรรมการได้จัดให้มีระบบการควบคุมด้านการดำเนินงาน ด้านรายงานทางการเงิน
    และด้านการปฏิบัติตามกฎระเบียบ และนโยบาย
    โดยจัดให้มีบุคคลหรือหน่วยงานที่มีความเป็นอิสระในการปฏิบัติหน้าที่
    เป็นผู้รับผิดชอบในการตรวจสอบระบบการควบคุมดังกล่าว โดยจะทบทวนระบบอย่างน้อยปีละ 1
    ครั้ง

การประชุมคณะกรรมการ

บริษัทได้กำหนดให้มีการประชุมคณะกรรมการอย่างน้อย 3 เดือนต่อครั้ง
และมีการประชุมพิเศษเพิ่มตามความจำเป็น โดยมีการกำหนดวาระชัดเจนล่วงหน้า
และมีวาระพิจารณาติดตามผลการดำเนินงานเป็นประจำ
โดยมีการจัดส่งหนังสือเชิญประชุมพร้อมระเบียบวาระการประชุมและเอกสารก่อนการประชุมเป็นระยะเวลาล่วงหน้า
7 วัน ก่อนวันประชุม เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
และในการประชุมทุกครั้ง กรรมการมีการเสนอความคิดเห็นอย่างเปิดเผยและเสรี
มีการจดบันทึกประชุมเป็นลายลักษณ์อักษร
และจัดเก็บรายงานการประชุมที่ผ่านการรับรองแล้วจากคณะกรรมการ
เพื่อให้กรรมการและผู้ที่เกี่ยวข้องสามารถตรวจสอบได้
โดยการประชุมคณะกรรมการในแต่ละครั้งจะใช้เวลาประมาณ 2 – 3 ชั่วโมง

  สถิติการเข้าประชุมของกรรมการบริษัท ในปี 2555 (ณ วันที่ 31 ธันวาคม 2555)

+----------------------------------------------+-----------------------+
| รายชื่อกรรมการ                                 | ปี 2555                |
+----------------------------------------------+-----------------------+
|   1. นายประวิทย์ ประสิทธิ์รัตนพร                   | 4/4 ครั้ง               |
+----------------------------------------------+-----------------------+
|   2. นายธีระชัย ประสิทธิ์รัตนพร                    | 4/4 ครั้ง               |
+----------------------------------------------+-----------------------+
|   3. นายธีรยุทธ์ ประสิทธิ์รัตนพร                    | 4/4 ครั้ง               |
+----------------------------------------------+-----------------------+
|   4. นายธีระพงษ์ ประสิทธ์รัตนพร                   | 4/4 ครั้ง               |
+----------------------------------------------+-----------------------+
|   5. ดร.ธีรศักดิ์ ประสิทธ์รัตนพร                    | 4/4 ครั้ง               |
+----------------------------------------------+-----------------------+
| 6. พล.ต.ท. อัมรินทร์ เนียมสกุล                    | 4/4 ครั้ง               |
+----------------------------------------------+-----------------------+
| 7. นายทรงพล จันทร์ผ่องแสง                       | 4/4 ครั้ง               |
+----------------------------------------------+-----------------------+
| 8. นายธีรัชย์ มีเดชประเสริฐ                       | 4/4 ครั้ง               |
+----------------------------------------------+-----------------------+

  หมายเหตุ : พล.ต.ท.อัมรินทร์ เนียมสกุล นายทรงพล จันทร์ผ่องแสง และนายธีรัชต์
  มีเดชประเสริฐ ได้รับการแต่งตั้งเป็นคณะกรรมการตรวจสอบและกรรมการอิสระ
  เมื่อครั้งการประชุมวิสามัญผู้ถือหุ้นครั้งที่ 1/2552 วันที่ 7 เมษายน 2552
  และได้เข้าร่วมการประชุมครั้งแรกเมื่อวันที่ 21 เมษายน 2552

การประเมินตนเองของคณะกรรมการ

คณะกรรมการบริษัทจะจัดให้มีการประเมินผลงานของตนเอง และของกรรมการ คือ
จัดให้มีแบบประเมินผลรวม 3 แบบ ได้แก่ แบบประเมินผลคณะกรรมการทั้งคณะ
แบบประเมินผลคณะกรรมการรายบุคคล (ประเมินตนเอง)
และแบบประเมินผลคณะกรรมการรายบุคคล (ประเมินกรรมการท่านอื่น)
เพื่อช่วยให้คณะกรรมการได้พิจารณาทบทวนผลงาน ปัญหาและอุปสรรคในปีที่ผ่านมา
และนำผลการประเมินมาวิเคราะห์การปฏิบัติหน้าที่ของกรรมการและนำข้อเสนอแนะมาปรับปรุงและพัฒนาการดำเนินงานต่อไป

ค่าตอบแทนกรรมการและผู้บริหาร

บริษัทได้กำหนดนโยบายค่าตอบแทนกรรมการไว้อย่างชัดเจนและโปร่งใส โดยค่าตอบแทน
อยู่ในระดับเดียวกับอุตสาหกรรม
และสูงเพียงพอที่จะดึงดูดและรักษากรรมการที่มีคุณสมบัติตามที่ทางบริษัทต้องการ
โดยค่าตอบแทนกรรมการเป็นไปตามมติที่ได้รับการอนุมัติจากที่ประชุมผู้ถือหุ้น
ทั้งนี้รายละเอียดค่าตอบแทนกรรมการและผู้บริหาร ได้เปิดเผยข้อมูลไว้ในหัวข้อการจัดการ
เรื่องค่าตอบแทนกรรมการและผู้บริหารข้างต้นแล้ว

การพัฒนากรรมการและผู้บริหาร

ทางบริษัทได้กำหนดแนวทางการพัฒนากรรมการและผู้บริหาร ดังนี้

1.  คณะกรรมการจะส่งเสริมและอำนวยความสะดวกให้มีการฝึกอบรมและให้ความรู้แก่ผู้ที่เกี่ยวข้องในระบบการกำกับดูแลกิจการของบริษัท
    ได้แก่ กรรมการ กรรมการตรวจสอบ ผู้บริหาร
    เพื่อให้มีการปรับปรุงการปฏิบัติงานอย่างต่อเนื่อง
    การฝึกอบรมและให้ความรู้โดยการจัดฝึกอบรมภายในบริษัท
    หรือจัดส่งอบรมภายนอกตามหลักสูตรที่เห็นสมควร

2.  ทุกครั้งที่มีการเปลี่ยนแปลงกรรมการใหม่
    ฝ่ายจัดการจะจัดให้มีเอกสารและข้อมูลที่เป็นประโยชน์ต่อการปฏิบัติหน้าที่ของกรรมการใหม่
    รวมถึงการจัดให้มีการแนะนำลักษณะธุรกิจ
    และแนวทางการดำเนินธุรกิจของบริษัทให้แก่กรรมการใหม่

3.  คณะกรรมการจะกำหนดให้กรรมการผู้จัดการรายงานเพื่อทราบเป็นประจำถึงแผนการพัฒนาและสืบทอดงาน
    ซึ่งกรรมการผู้จัดการและผู้บริหารระดับสูงจะมีการเตรียมแผนงานที่ต่อเนื่องถึงผู้สืบทอดงานในกรณีที่ไม่สามารถปฏิบัติหน้าที่ได้

4.  คณะกรรมการจะจัดให้มีโครงการสำหรับพัฒนาผู้บริหาร
    โดยให้กรรมการผู้จัดการรายงานเป็นประจำทุกปีถึงสิ่งที่ได้ดำเนินงานไปในระหว่างปี
    และพิจารณาควบคู่กันไป เมื่อพิจารณาแผนสืบทอดงาน

1.  การดูแลเรื่องการใช้ข้อมูลภายใน

บริษัทมีนโยบายและวิธีการดูแลผู้บริหารในการนำข้อมูลภายในของบริษัท ไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์ ดังนี้

ห้ามมิให้กรรมการ ผู้บริหาร และพนักงานรวมถึงคู่สมรสและบุตรที่ยังไม่บรรลุนิติภาวะ
ตลอดจนบุคคลที่เกี่ยวข้องตามมาตรา 258
ของบุคคลดังกล่าวใช้ข้อมูลภายในซึ่งยังมิได้เปิดเผยเพื่อทำการซื้อ ขาย โอน หรือรับโอน
หลักทรัพย์ของบริษัท เป็นระยะเวลา 30 วัน
ในช่วงระยะเวลาก่อนการนำเสนองบการเงินประจำงวดต่อสำนักงาน ก.ล.ต.
หรือก่อนที่ข้อมูลนั้นจะเปิดเผยต่อสาธารณชน ทั้งนี้ การซื้อ ขาย โอน หรือรับโอนหลักทรัพย์ของบริษัท
กรรมการและผู้บริหารของบริษัท รวมถึงคู่สมรสและบุตรที่ยังไม่บรรลุนิติภาวะ
ตลอดจนบุคคลที่เกี่ยวข้องตาม มาตรา 258 แห่งพระราชบัญญัติหลักทรัพย์และตลาดหลักทรัพย์ พ.ศ.
2535 ของบุคคลดังกล่าว
จะต้องรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ภายใน 3 วันทำการนับแต่วันที่มีการซื้อ ขาย โอน และรับโอนหลักทรัพย์นั้น
หากฝ่าฝืนหรือไม่ปฏิบัติตามระเบียบหลักเกณฑ์หรือไม่ดำเนินการดังกล่าว จะมีโทษตามมาตรา 275
แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ต้องระวางโทษปรับไม่เกิน 500,000
บาท และปรับอีกไม่เกินวันละ 10,000 บาท ตลอดเวลาที่ยังมิได้ปฏิบัติให้ถูกต้อง
นอกจากนี้กรรมการและผู้บริหารบริษัท จะต้องจัดส่งสำเนารายงานดังกล่าวจำนวน 1 ชุด
ให้แก่บริษัท เพื่อเก็บไว้เป็นหลักฐาน

2.  บุคลากร

จำนวนพนักงานทั้งหมดของบริษัท ณ วันที่ 31 ธันวาคม 2555 เท่ากับ 409 คน

1.  ค่าตอบแทนที่เป็นตัวเงิน

+----------------------------+--------------------+-------------------+
| ค่าตอบแทนพนักงาน             | ปี 2555             |                   |
+----------------------------+--------------------+-------------------+
|                            | จำนวนราย (คน)      | จำนวนเงิน (บาท)    |
+----------------------------+--------------------+-------------------+
| เงินเดือน                    | 409                | 61,706,578        |
|                            |                    |                   |
| โบนัส                       | 187                | 2,414,723         |
|                            |                    |                   |
| เงินกองทุนสำรองเลี้ยงชีพ        | 50                 | 616,231           |
+----------------------------+--------------------+-------------------+
| รวม                        | 409                | 64,737,532        |
+----------------------------+--------------------+-------------------+

2.  การเปลี่ยนแปลงจำนวนพนักงานอย่างมีนัยสำคัญ

- ไม่มี -

3.  ข้อพิพาทด้านแรงงานที่สำคัญในระยะเวลาที่ผ่านมา

- ไม่มี -

4.  นโยบายการพัฒนาพนักงาน

ทางบริษัทได้วางแผนเกี่ยวกับการพัฒนาบุคลากรของบริษัท ดังนี้

1.  การพิจารณาเพื่อจัดหาหลักสูตรการฝึกอบรมที่มีความจำเป็นสำหรับพนักงานในแต่ละตำแหน่ง

2.  จัดทำ แนวทางการฝึกอบรมสำหรับพนักงาน เพื่อรองรับกับความก้าวหน้าด้านอาชีพ

3.  จัดทำแผนการฝึกอบรมประจำปี

4.  ดำเนินการประเมินผลการฝึกอบรม
    เพื่อปรับปรุงแก้ไขให้การจัดฝึกอบรมเป็นไปอย่างมีประสิทธิภาพต่อไป

5.  นโยบายการส่งเสริมสวัสดิภาพพนักงาน

ทางบริษัทได้จัดให้มีการส่งเสริมสวัสดิภาพพนักงานดังต่อไปนี้

1.  ส่งเสริมให้พนักงานมีสวัสดิการทั่วไปที่เทียบเท่าหรือดีกว่าที่เป็นสวัสดิการพื้นฐานที่ภาครัฐกำหนดให้องค์กรเอกชนในประเทศปฏิบัติตาม

2.  จัดสวัสดิการกองทุนสำรองเลี้ยงชีพเพื่อสนับสนุนให้พนักงานบริษัทดำเนินตามนโยบายการออมของภาครัฐ

3.  จัดสวัสดิการเพื่อช่วยเหลือค่ารักษาพยาบาลให้กับพนักงานของบริษัท
    เพื่อให้พนักงานบริษัทมีสุขภาพพลานัยที่แข็งแรงอย่างสม่ำเสมอ

4.  จัดสวัสดิการเพื่อป้องกันและรักษาพนักงานที่เจ็บป่วยจากการปฏิบัติหน้าที่ จัดหาและจัดจ้าง
    เครื่องมือ อุปกรณ์หรือ บริการที่เป็นไปเพื่อการป้องกันอันตรายที่จะเกิดจากสถานที่ทำงาน

5.  ส่งเสริมนโยบายสิทธิมนุษยชนสากล โดยให้สิทธิอันเท่าเทียมกันแก่พนักงานทุกระดับ
    เพื่อให้พนักงานมีสิทธิขั้นพื้นฐานตามหลักสิทธิมนุษยชนสากล

1.  

2.  

3.  

4.  

5.  

6.  

7.  

8.